V hrách typu Multiplayer Online Battle Arena (MOBA), ako je napríklad League of Legends, je výber vhodných predmetov pre hrdina kľúčovým, no často zložitým rozhodnutím. Hráči musia svoje zostavy prispôsobovať v reálnom čase na základe viacerých faktorov, ako sú zloženie nepriateľského tímu, dostupné množstvo goldov a fáza hry. Súčasné systémy odporúčania predmetov sú spravidla statické a nedokážu dostatočne zohľadniť priebeh hry. Táto diplomová práca preto navrhuje rozhodovací systém založený na fuzzy logike, ktorý odporúča in game itemy reagujúc na aktuálny stav hry.

Systém modeluje kľúčové vstupné premenné herného stavu — ako je množstvo magického poškodenia zo strany nepriateľa, prítomnosť crowd control efektov, odolnosť hrdinu a fáza hry — pomocou fuzzy množín a jazykových pravidiel. Tieto vstupy sú následne spracované fuzzy inferenciou, ktorá generuje výstupné potreby ako poškodenie, obrana, magická odolnosť alebo funkcionalita. Predmety sú následne hodnotené pomocou viac-kriteriálnej hodnotiacej funkcie, čo umožňuje odporúčanie takých predmetov, ktoré plnia viacero strategických účelov súčasne.
